דמארה קארול

דמארה לה-אדריק קארול (באנגלית: DeMarre LaEdrick Carroll; נולד ב-27 ביולי 1986) הוא כדורסלן אמריקאי, המשחק בעמדות הסמול פורוורד והפאוור פורוורד.

מכללות
בשנת 2006, לאחר שנתיים מוצלחות באוניברסיטת ואנדרבילט, הפתיע קארול את הקבוצה כאשר בחר לעבור לאוניברסיטת מיזורי כדי לשחק תחת דודו, המאמן מייק אנדרסון. בעונת 2008/2009 קארול הוביל את מיזורי עם 16.6 נקודות למשחק עד לשלב רבע הגמר בטורניר אליפות המכללות, בו הפסידה קבוצתו לאוניברסיטת קונטיקט.

כאשר קארול הגיע למיזורי, הוא התלונן על גירוד ברגליים, וחשב שמדובר באלרגיה. לאחר בדיקה רפואית התברר כי הוא סובל ממחלת כבד נדירה. הרופאים קבעו כי ייתכן שיזדקק להשתלת כבד, אך לא באופן דחוף, וכנראה שיוכל לדחות את ההשתלה עד סיום הקריירה המקצועית. הבחנה זו התגלתה והתפרסמה מספר שבועות לפני דראפט ה-NBA של 2009.

קריירה ב-NBA
ממפיס גריזליס
קארול נבחר בדראפט 2009 בבחירה ה-27 על ידי הממפיס גריזליס, ושיחק בשורותיה במשך כעונה וחצי, במהלכם תפקד כשחקן מחליף.

יוסטון רוקטס
ב-24 בפברואר 2011, במהלך עונתו השנייה ב-NBA, הועבר קארול ליוסטון רוקטס יחד עם האשים ת'אביט בתמורה לשיין באטייה. ב-11 באפריל 2011 קארול נופה מהקבוצה.

דנוור נאגטס
ב-12 בדצמבר 2011, חתם קארול בשורות הדנוור נאגטס, אך הספיק לשחק בקבוצה רק ארבעה משחקים, לפני שנופה ב-4 בפברואר 2012.

יוטה ג'אז
לקראת סוף עונת , ב-8 בפברואר 2012 חתם קארול על חוזה עם היוטה ג'אז על חוזה עד סיום העונה, ולעונה שאחריה.

אטלנטה הוקס
ב-23 באוגוסט 2013 חתם קארול עם האטלנטה הוקס על חוזה לשנתיים. ב-4 בפברואר 2015 נבחר קארול, יחד עם חבריו לחמישייה הפותחת של ההוקס - ג'ף טיג, קייל קורבר, פול מילסאפ ואל הורפורד - לשחקני החודש של המזרח של חודש ינואר לאחר מאזן מושלם של 17-0 של קבוצתם במהלך החודש. הייתה זו הפעם הראשונה בתולדות הליגה בה נבחרים יותר משלושה שחקנים לתואר 'שחקן החודש' של אחד האזורים. ב-9 בפברואר 2015 קלע קארול שיא קריירה של 26 נקודות בניצחון קבוצתו 117-105 על המינסוטה טימברוולבס.

טורונטו ראפטורס
בסוף עונת  חתם קארול כשחקן חופשי בטורונטו ראפטורס על חוזה ל-4 שנים עבור 60 מיליון דולר. פציעה בברכו הימנית הגבילה אותו בעונת  ל-26 משחקים בלבד, מה שלא מנע מהראפטורס להשיג את מאזן העונה הסדירה הטוב בתולדות המועדון - 56-26. בפלייאוף של אותה עונה ניצחה טורונטו את שתי הסדרות הראשונות, לראשונה בתולדות המועדון, ובגמר המזרח הפסידה לקליבלנד בתוצאה 4-2.

ברוקלין נטס
ב-13 ביולי 2017 נשלח קארול בטרייד לברוקלין נטס, יחד עם שתי בחירות דראפט עתידיות, בתמורה לסנטר ג'סטין המילטון.

סן אנטוניו ספרס
ביולי 2019 סיכם קארול על חוזה בסן אנטוניו ספרס, והועבר אליה במסגרת עסקת "חתימה והעברה" (sign and trade). בארבעת החודשים הראשונים של עונת  שותף ב-15 משחקים בלבד, ובפברואר 2020 שוחרר מהקבוצה.

יוסטון רוקטס
מיד לאחר שחרורו מהספרס חתם קארול על חוזה ביוסטון רוקטס עד לסיום עונת .

סטטיסטיקות הקריירה ב-NBA
בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ממפיס 71  1  11.2  0.396  0.000  0.623  2.1  0.5  0.4  0.1  2.9 ממפיס 7  0  5.6  0.444  0.000  1.000  1.1  0.3  0.1  0.1  1.4 יוסטון 5  0  2.2  0.000  0.000  0.000  0.0  0.4  0.0  0.0  0.0 דנוור 4  0  5.3  1.000  0.000  0.000  0.8  0.8  0.0  0.0  3.0 יוטה 20  9  16.4  0.374  0.368  0.875  2.5  0.8  0.6  0.1  4.8  יוטה 66  12  16.8  0.460  0.286  0.765  2.8  0.9  0.9  0.4  6.0  אטלנטה 73  73  32.1  0.470  0.362  0.773  5.5  1.8  1.5  0.3  11.1  אטלנטה 70  69  31.3  0.487  0.395  0.702  5.3  1.7  1.3  0.2  12.6  טורונטו 26  22  30.2  0.389  0.390  0.600  4.7  1.0  1.7  0.2  11.0  טורונטו 72  72  26.1  0.401  0.341  0.761  3.8  1.0  1.1  0.4  8.9  ברוקלין 73  73  29.9  0.414  0.371  0.764  6.6  2.0  0.8  0.4  13.5  ברוקלין 67  8  25.4  0.395  0.342  0.760  5.2  1.3  0.5  0.1  11.1 סן אנטוניו 15  0  9.0  0.310  0.231  0.600  2.1  0.7  0.1  0.1  2.2 יוסטון 9  0  17.2  0.432  0.250  0.773  2.7  1.6  0.7  0.3  6.0 קריירה 578  339  23.7  0.430  0.358  0.741  4.2  1.3  0.9  0.3  8.9

בפלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  יוטה 4  0  18.3  0.474  0.200  0.000  3.8  0.8  0.5  0.3  4.8  אטלנטה 7  7  35.1  0.469  0.409  0.636  4.9  1.6  0.7  0.4  8.9  אטלנטה 16  16  34.9  0.486  0.403  0.780  6.1  2.0  1.1  0.3  14.6  טורונטו 20  19  29.8  0.390  0.329  0.750  4.1  0.9  0.9  0.4  8.9  טורונטו 10  7  15.5  0.405  0.318  0.556  2.7  0.5  0.8  0.5  4.2  ברוקלין 5  3  23.8  0.237  0.292  1.000  4.0  0.4  0.8  0.0  6.6  יוסטון 2  0  3.0  0.500  0.000  0.000  1.5  0.5  0.0  0.0  1.0 קריירה 64  52  27.4  0.426  0.353  0.752  4.3  1.1  0.9  0.3  8.9

קישורים חיצוניים

הערות שוליים

קטגוריה:אמריקאים ילידי אלבמה
קטגוריה:ברמינגהאם: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מיזורי
קטגוריה:כדורסלני ממפיס גריזליס
קטגוריה:כדורסלני יוסטון רוקטס
קטגוריה:כדורסלני דנוור נאגטס
קטגוריה:כדורסלני יוטה ג'אז
קטגוריה:כדורסלני אטלנטה הוקס
קטגוריה:כדורסלני טורונטו ראפטורס
קטגוריה:כדורסלני ברוקלין נטס
קטגוריה:כדורסלני דקוטה ויזארדס
קטגוריה:כדורסלני סן אנטוניו ספרס
קטגוריה:בחירות דראפט של ממפיס גריזליס
קטגוריה:אלבמה: כדורסלנים
קטגוריה:כדורסלני אוניברסיטת ואנדרבילט
קטגוריה:אמריקאים שנולדו ב-1986